212 13. Lermarsken ved Vesterhavet 



de forskellige Associationer ude fra hverandre. Der kan i den dannede 

 Marsk være mange Ujævnheder, primære eller sekundære, hvilke sidste 

 enten hidrøre fra, at Sandflugten har lagt sit Materiale ujævnt, eller 

 fra, at Havet har forandret den allerede dannede Bund. Et Eksempel 

 afgiver omstaaende Billede fra Manø (Fig. 110; jvfr. Fig. S. 178). Det 

 forestiller en Strandeng med Havet i Baggrunden. Den mørke Lav- 

 ning i Midten er en tæt, ren og jævn, blaaliggrøn Andel-Eng, hvis 

 Højde er 5 — 7 cm. Om den følger et Bælte af Spergularia med 

 Aster og lidt Statice; lidt højere endnu bliver Statice talrigere til- 

 lige med Plantago maritima og Armeria vulgaris; sluttelig er tilbage 

 det højeste og mest vidt strakte Niveau, en brunlig Rød-Svingelmark. 



Til yderligere Oplysning om den vestjydske Lermarsk kunne følgende 

 Eksempler tjene. 



Manø er i nyere Tid blevet forsynet med et Dige til Værn mod 

 Højvande; Diget, der forbinder den halvmaaneformede Klitkædes to 

 Ender (se Kortet S. 116), lader en stor Mængde Marskeng ligge 

 udenfor mod Øst. Paa denne Eng træffes de samme Bælter som ved 

 Nordby, men til Dels med langt større Udstrækning. Længst mod 

 Øst er en Slikvade, som ikke er meget dyndet; Zostera saa jeg 

 ikke. Kveller-Bæltet er bredt, men Planterne staa meget spredt: 

 An del- En gen er et tæt, herligt, højt Græsdække, hvori Suæda ma- 

 ritima er indstrøet, undertiden meget rigeligt, og hvor man paa en 

 solrig Dag ser de talløse, lyst rosenrøde Blomster af Spergularia 

 marina (Fig. 111), hvor desuden findes Aster, Triglochin o. a. Arter, 

 en ægte Strandeng med Loer og skarpkantede Huller, som Billedet 

 viser. (Billedet er taget ved begyndende Flodtid; Vandet er i Færd 

 med at strømme ind i Strandhullerne). Paa et lidt højere Niveau 

 optræder mange Steder Statice scanica i enorme Mængder (Fig. 108, 

 S. 209) og pynter i Blomstringstiden Landskabet ved sine lilla Blomster. 

 Armeria maritima kan findes indblandet. Det næste Niveau e;:- Har- 

 ri I-En gen med bl. a. megen Strand-Malurt; det svarer til Sand- 

 marskens Harril-Bælte. Derpaa kommer Svingel-Marken, fra 

 hvilken Fig. 110 er taget, med Armeria, nogen Statice, lidt Artemisia 

 maritima, m. fl. Paa et endnu højere Niveau optræder Hvidkløver 

 med Holcus lanatus, Lotus corniculatus m. fl.. og paa selve Diget 

 komme helt andre Arter til Udvikling, en Græsmark med Bromus, 

 Poa, Lolium, Bellis, Cirsium arvense osv. Lignende Fordybninger 

 som den afbildede findes i alle Bælterne, og deres Plantevækst er da 

 afhængig af det Bælte, hvori de findes, og af deres Dybde. Meji i 

 det hele og store fremstille disse Enge og Marker sig i Frastand for 

 Øjet som store, ganske jævne Flader. At Vegetationsforskellighederne 

 paa disse maa stamme fra den forskellige Fugtighed i de forskellige 



